
	[bookmark: nev]BALÁZS ZSUZSANNA
Olasz, angol (minor)
BA, 7. félév
Pázmány Péter Katolikus Egyetem
Bölcsészet- és Társadalomtudományi Kar
	






Témavezető:
	Lukácsi Margit
egyetemi adjunktus, PPKE BTK




Az anti-én színháza: Párhuzamok Luigi Pirandello és W. B. Yeats színháza között

Luigi Pirandello nevét viszonylag ritkán említik a William Butler Yeats életművére nagy hatást gyakorló szerzők között, pedig Yeats-hez hasonlóan, Pirandello is egy olyan színházat hozott létre, melynek középpontjában a maszk, valamint az én szenvedései állnak. Yeats első jelentős találkozása Pirandello színházával 1924-re vezethető vissza, amikor az Abbey Színházban előadták Pirandello IV Henrik című komédiáját. Ez a darab, valamint Lennox Robinson kiemelkedő IV Henrik alakítása maradandó benyomást tettek Yeats-re, ugyanis IV Henrik alakja és viselkedése testesíti meg legjobban Pirandello maszk-elméletét, amely új megvilágításba helyezte Yeats maszkról alkotott elképzeléseit is. A Pirandello és Yeats színháza közötti párhuzamok elsősorban azzal kapcsolatban kerülnek megemlítésre, hogy a két szerző milyen módon használta a commedia dell’arte technikáit. Dolgozatomban azonban egy új szempont alapján közelítem meg egyes drámáikat. Drámáik elemzésével és összevetésével azt szemléltetem, hogy Pirandello ‘persona-personaggio’ elmélete jelentős mértékben megegyezik Yeats ‘self – anti-self’ (én – anti-én) elméletével. Ennek igazolásához három Pirandello komédiát (Ki-ki a szerepét, Hat szerep keres egy szerzőt, IV Henrik) és két Yeats drámát választottam (Árnyas vizek, A színészkirálynő). Dolgozatomban arra is kitérek, hogy Pirandello és Yeats drámáiban az én és az anti-én milyen módon jelennek meg a maszk és az őrület közötti kapcsolatban, és hogy a maszk viselése és az őrület közötti viszony hogyan mutatkozik meg a rendező szerepét betöltő karakterek viselkedésében.



